Camp Nou

O **Camp Nou** é un estadio de fútbol situado no distrito de Les Corts da cidade de Barcelona, Cataluña. É o estadio do Futbol Club Barcelona. No momento da súa inauguración, en 1957, foi bautizado simplemente como Estadio do FC Barcelona. Non foi ata o ano 2001 en que se adoptou oficialmente o nome actual, que é a denominación coa que popularmente sempre foi coñecido.

Cunha capacidade actual de 99.354 espectadores, é o estadio con máis capacidade de Europa e o sexto do mundo. Ten, desde 1998, a máxima cualificación (5 estrelas) que a FIFA pode outorgar a un estadio, sendo o primeiro estadio español en conseguir esta categoría.

## Historia 
O Camp Nou foi inaugurado o 24 de setembro de 1957. Foi creado polo ex dono do barcelona Joan Gamper. Organizáronse unha serie de actos conmemorativos e un partido de fútbol amigable entre o FC Barcelona e a Selección de Varsovia (*Legia Warszawa*), que concluíu con vitoria do conxunto local por 4-2. O primeiro gol do partido e, xa que logo, o primeiro gol na historia do Camp Nou marcouno o barcelonista Eulogio Martínez.

O primeiro partido oficial que acolleu o Camp Nou tivo lugar o 6 de outubro de 1957 e enfrontou o FC Barcelona co Real Jaén, en partido correspondente á cuarta xornada da Liga española de fútbol. O resultado foi de 6-1 a favor dos locais.

220px|Vista exterior do estadio|miniatura|esquerdaO Camp Nou foi obxecto de diversas remodelacións. A primeira tivo lugar en 1981, na que se ampliou o estadio con vistas á Copa Mundial de Fútbol de 1982 que se disputou en España. O aforamento do estadio situouse entón en 120.000 espectadores. A segunda remodelación tivo lugar en 1994, para adecualo ás normativas da UEFA, que obriga a que todas as localidades sexan de asento. Iso obrigou a rebaixar o nivel do céspede para que, coa desaparición das zonas do montón, o estadio perdese o menor número de localidades posible. O aforamento situouse nas actuais 98.934 localidades, todas de asento.

En setembro de 2007, coincidindo co 50 aniversario da inauguración, o club puxo en marcha o proxecto de remodelación máis importante da súa historia para poder afrontar as necesidades actuais. Esta remodelación aumentará o seu número de localidades ata máis de 113.000.

## Eventos sociais e musicais 
O Camp Nou tamén foi escenario de varios eventos sociais e musicais, como os seguintes: 
* 24 de xuño de 1981: Concerto 'Som una nació' organizado pola Crida a la Solidaritat, coa actuación de Lluís Llach, La Trinca, Marina Rossell e Al Tall.
* 7 de novembro de 1982: Misa oficiada polo Papa Xoán Paulo II. 
* 6 de xullo de 1985: Concerto de Lluís Llach.
* Xullo de 1988: Concerto de Frank Sinatra.
* 3 de agosto de 1988: Concerto de Bruce Springsteen.
* 9 de agosto de 1988: Concerto de Michael Jackson.
* 8 de setembro de 1988: Concerto de Julio Iglesias.
* 10 de setembro de 1988: Macroconcerto en favor dos Dereitos Humanos, organizado por Amnistia Internacional, con actuacións de Bruce Springsteen, Sting, Peter Gabriel, Youssou N'Dour, Tracy Chapman e El Último de la Fila.
* 13 de xullo de 1997: Concerto dos Tres Tenores: Josep Carreras, Plácido Domingo e Luciano Pavarotti.
* 1 de outubro de 1999: Concerto de Josep Carreras, no marco dos actos do Centenario do FC Barcelona.
* 7 de agosto de 2005: Concerto de U2, no marco da súa xira "Vertigo Tour".
* 19 e 20 de xullo de 2008: Bruce Springsteen, realiza os dous últimos concertos da súa xira "Magic".
* 30 de xuño e 2 de xullo de 2009: Concertos de U2, no marco da súa xira "360° TOUR".
* 29 de xuño de 2013: Concert per la Llibertat, organizado por Òmnium Cultural e outras entidades da sociedade civil en defensa do dereito a decidir do pobo de Cataluña.
* 14 de xuño de 2016: Concerto de Bruce Springsteen, no marco da súa xira "The River tour".

## Situación e accesos 
O Camp Nou está situado ao sur do extremo oeste da Avinguda Diagonal, no barrio de La Maternitat do distrito de Les Corts de Barcelona. Ocupa o espazo comprendido entre a Avinguda Joan XXIII (norte) e as rúas de La Maternitat (leste), Travessera de les Corts (sur) e Arístides Maillol (oeste).

Pódese acceder ao estadio en transporte público, mediante metro, tranvía e autobús:

## Galería de imaxes 

Ficheiro:Barcelona-Camp Nou.jpg|O lateral do campo visto desde fora.
Ficheiro:Camp Nou - Interior (2005).jpg|O interior do campo visto desde a terceira bancada do lateral.
Ficheiro:Campnou colors.jpg|Mosaico nas bancadas do Camp Nou.
Ficheiro:CampNouAkn800.jpg|O estadio practicamente cheo antes dun partido.
Ficheiro:Camp Nou des de l'helicòpter.jpg|O Camp Nou desde un helicóptero.

## Notas 
## Véxase tamén 
### Ligazóns externas 
* Web oficial: información e imaxes sobre a reconstrución do Camp Nou